open-index/open-wikipedia-markdown huggingface dataset:
Francis Kyeremeh

**Frensis Čieremė** (; g. 1997 m. birželio 23 d.) – Ganos futbolininkas, rungtyniaujantis saugo pozicijoje. Atstovavo Vilniaus „Žalgirio“ futbolo klubui.

## Karjera
Karjerą pradėjo gimtinėje ir atstovavo Brong Ahafo Stars FC. Vėliau išvyko į Serbiją, Žaidė FK Jagodina ir FK Radnik Surdulica ekipose. Po to Izraelyje atstovavo Hapoel Tel Aviv FC.

### FK Žalgiris
#### 2020 m. sezonas
2020 m. tapo Vilniaus „Žalgirio“ nariu. A lygoje debiutavo 2020 m. birželio 20 d. rungtynėse prieš FK Sūduvą. 

2020 m. birželio 28 d. rungtynėse prieš FK Riteriai pasižymėjo dviem rezultatyviais perdavimais ir, galiausiai, pats pelnė įvartį. Žalgiriečiai sutriuškino varžovus rezultatu 7:0.

#### 2021 m. sezonas
2021 m. birželio 11 d. rungtynėse prieš FK Sūduva žaidėjas pelnė įvartį, surinko 306 „InStat“ naudingumo balus (*geriausias turo rezultatas*) ir buvo išrinktas į simbolinę turo rinktinę.

2021 m. birželio 19 d. rungtynėse prieš Džiugas pelnė pirmą rungtynių įvartį ir jo atstovaujama Vilniaus „Žalgirio“ ekipa iškovojo pergalę.

2021 m. birželio 27 d. rungtynėse prieš „Nevėžį“ pelnė pirmą rungtynių įvartį ir svariai prisidėjo prie žalgiriečių pergalės šiose rungtynėse. Galutinis rezultatas 2:0.

2021 m. spalio 23 d. LFF taurės turnyro finale pasižymėjo pelnydamas įvartį. FK Žalgiris nugalėjo varžovus rezultatu 5:1 ir tapo taurės laimėtojais.

#### 2022 m. sezonas
2022 m. kovo 4 d. A lygos rungtynėse prieš „Jonavos“ klubą pasižymėjo pelnydamas du įvarčius, o žalgiriečiai sutriuškino varžovus rezultatu 6:0.

2022 m. birželio 26 d. rungtynėse prieš „Sūduvos“ klubą pelnė du įvarčius.

### FK Sarajevo
2023 m. sausio mėn. tapo žinoma, kad žaidėjas atstovaus FK Sarajevo.

## Statistika
; A lygos statistika

Spalvų reikšmės: 
: rungtyniavo A lygoje;

## Laimėjimai
; su FK Žalgiris
* **[[A lyga|A lygos]] čempionas**: 2020, 2021, 2022 m.

* **[[LFF taurė]]s laimėtojas**: 2021, 2022 m.

## Išnašos

## Nuorodos
* alyga.lt svetainė
* SOCCERWAY
* Transfermarkt
* lietuvosfutbolas.lt 
* Globalsportsarchive
Jevhenas Jefremovas

**Jevhenas Jefremovas** (; g. 1994 m. sausio 4 d.) – Ukrainos futbolininkas, gynėjas. 

Atstovavo „Sūduvos“ klubui ir FA Šiauliai.

## Karjera
Karjeros pradžioje atstovavo įvairiems klubams gimtinėje. Donecko „Šachtar“ auklėtinis rungtyniavo „Mariupol“, Kijevo „Obolon-Brovar“ ir Kovalivkos „Kolos“ komandose. Žaidė Švedijos „Kramfors-Alliansen“ klube.
### FK Kolos
2020 m. Ukrainos aukščiausioje lygoje sužaidė 10 rungtynių ir su lygos debiutante „Kolos“ ekipa užėmė 6-ąją vietą.
### FK Sūduva
#### 2020 m.
Nuo 2020 m. rugpjūčio mėn. atstovavo „Sūduvos“ klubui. A lygoje debiutavo 2020 m. rugpjūčio 12 d. prieš FK Žalgiris. Žaidė startinėje sudėtyje ir padėjo nugalėti varžovus rezutatu 2:0.

#### 2021 m.
2021 m. birželio 11 d. gavo raudoną kortelę po to, kai jam buvo parodyta geltona ir žaidėjas nesutiko su teisėjo sprendimu.

### FK Minaj
#### 2022 m.
2022 m. vasario mėn. pasirašė sutartį su Ukrainos FK Minaj. Pasidėjusi Rusijos agresija prieš Ukrainą ir karo veiksmai lėmė, kad buvo nutrauktas Ukrainos čempionatas.

### FK Sūduva
2022 m. spalio 28 d. pranešta, kad ukrainietis vėl atstovaus „Sūduvos“ klubui.

2022 m. rungtyniavo A lygos rungtynėse prieš FA Šiauliai.

### FA Šiauliai
2023 m. sausio 31 d. tapo aišku, kad atstovaus FA Šiauliai. 2023 m. kovo 3 d. debiutavo A lygos rungtynėse prieš FK Riteriai.

2023 m. gegužės 2 d. pelnė įvartį A lygos rubgtynėse prieš FK Sūduva.

2024 m. liepos 5 d. vykusiose A lygos rungtynėse prieš FK Transinvest futbolininkas gavo traumą ir buvo pakeistas. Vėliau tapo žinoma, kad ukrainiečiui plyšo kryžminiai kelio raiščiai. Likusią sezono dalį praleido.

2024 m. gruodžio 30 d. pranešta, kad pratęsta sutartis.

2025 m. gruodžio 3 d. oficialiai paskelbta, kad futbolininkas palieka klubą.

## Statistika
; A lygos statistika

Spalvų reikšmės: 
: rungtyniavo A lygoje;

## Laimėjimai
; su FK Sūduva
* A lygos vicečempionas: 2020 m.

## Išnašos

## Nuorodos
* alyga.lt svetainė
* SOCCERWAY
* fksuduva.lt
* Transfermarkt
* lietuvosfutbolas.lt
* Globalsportsarchive
Kamenkos V tvenkinys

**Kamenkos V tvenkinys** – tvenkinys Lietuvoje, Lazdijų rajone, 4 km į šiaurės rytus nuo Lazdijų, Papečių kaimo pietrytiniame pakraštyje. Sudarytas užtvenkus bevardį upelį (Balinės upelio intakas, Kirsnos baseinas) 0,84 km nuo jo žiočių. Tvenkinio ilgis iš pietų į šiaurę – 0,24 km, plotis – iki 0,06 km. Altitudė 132,2 m. Krantai aukštoki, sausi, rytinis krantas apaugęs medžiais. Aplinkui plyti dirbami laukai ir pievos, į rytus stūkso Giraitės miškas.

Pasroviui už 0,09 km telkšo Kamenkos III tvenkinys.

## Šaltiniai
Gļebs Kļuškins

**Glebas Kliuškinas** (; g. 1992 m. spalio 1 d.) – Latvijos futbolininkas, saugas. Žaidė Latvijos rinktinėje.

## Klubinė karjera
Atstovavo įvairiems klubams Latvijoje. Žaidė FK RFS, FK Jelgava ir Rygos „Daugava“ klubuose.

2020 m. pasirašė sutartį su FK Sūduva. Debiutavo A lygoje 2020 m. birželio 1 d. rungtynėse prieš FK Kauno Žalgiris.

2021 m. grįžo į Latviją. (FC Noah Jūrmala pasitraukė iš Virsliga. Sezoną baigė FK Metta. 

[2022–2023 m. rungtyniavo FK Liepaja. 2024 m. persikėlė į FS Jelgava.

Nuo 2025 m. atstovavo Grobiņas SC.

## Statistika
; A lygos statistika

Spalvų reikšmės: 
: rungtynės A lygoje;

## Karjera rinktinėje
Žaidė jaunimo rinktinėse. Debiutavo Latvijos nacionalinėje vyrų futbolo rinktinėje.

## Pasiekimai

* A lyga vicečempionas: 2020
* Latvijos futbolo taurės čempionas: 2015, 2016

## Išnašos

## Nuorodos
* alyga.lt svetainės duomenys (lietuvių k.)
* Soccerway
* 
*
Kamenkos IV tvenkinys

**Kamenkos IV tvenkinys** – tvenkinys Lietuvoje, Lazdijų rajone, 4,5 km į šiaurės rytus nuo Lazdijų, Papečių kaimo rytinėje dalyje. Sudarytas užtvenkus bevardį upelį, įtekantį į kitą bevardį upelį (Balinės upelio intakas, Kirsnos baseinas) 0,07 km nuo jo žiočių. Tvenkinio ilgis iš šiaurės į pietus – 0,13 km, plotis – iki 0,08 km. Altitudė 134 m. Krantai neaukšti, sausi. Aplinkui plyti dirbami laukai ir pievos, šiaurinėje pakrantėje stovi gyvenamieji namai, iš šiaurės rytų prieina Giraitės miškas.

Pasroviui už 0,16 km telkšo Kamenkos III tvenkinys.

## Šaltiniai
Katkiškės II tvenkinys

**Katkiškės II tvenkinys** – tvenkinys Lietuvoje, Lazdijų rajone, Lazdijų miesto pietinėje dalyje. Sudarytas užtvenkus Raišupio upelį (Rimiečio ežero intakas, Kirsnos upės baseinas) 9 km nuo jo žiočių. Tvenkinio ilgis iš pietų į šiaurę – 0,18 km, plotis – iki 0,07 km. Altitudė 126,9 m. Pietinis krantas žemas, užpelkėjęs, kiti – aukšesni, sausi, vietomis apaugę medžiais ir krūmais. Priešsroviui už 0,39 km telkšo Katkiškės I tvenkinys.

## Šaltiniai
Tamaritu I

**Tamaritu I** (*Tammaritu*) – Elamo valdovas, valdęs 653-652 m. pr. m. e.; valdžia Tamaritu I atiteko 653 m. pr. m. e. nukirsdinus jo pirmtaką Teumaną; Tamaritu I valdė tik dalį Elamo, kitą šalies dalį valdė jo brolis Umanigašas. Brolių tėvas – Urtakas.

Umanigašo ir Tamaritu I tėvas Urtakas Elamą valdė nuo 675 m. pr. m. e. iki savo mirties 664 m. pr. m. e., tuomet valdžia atiteko Teumanui. Baimindamiesi Teumano, Urtako sūnūs Umanigašas, Umanapa ir Tamaritu pabėgo į Asiriją, saugomi asirų broliai gyveno Ninevijoje. Iš to, kur Tamaritu vardas įrašytas asirų sąrašuose, sprendžiama, kad jis greičiausiai buvo jaunesnysis Urtako sūnus. 

Teumanas žuvo Ulai mūšyje: buvo nukirsdintas, paliepus Asirijos karaliui Ašurbanipalui; šis paskyrė Umanigašą elamitų Madaktu miesto „karaliumi“, o jo brolį Tamaritu I – Hidalu „karaliumi“. Tuo metu Ašurbanipalo brolis Šamaš-šum-ukinas (Babilonijos karalius) siekė užvaldyti Asirijos imperiją. Prie sukilimo prisidėjo ir Umanigašas: 652 m. pr. m. e. Šamaš-šum-ukinui paremti jis nusiuntė karių. Elamitų pajėgos patyrė pralaimėjimą, netrukus valdžia Elame atiteko kitam Tamaritu (ne Teumano broliui). Veikiausiai kelią į valdžią jam atvėrė būtent elamitų pralaimėjimas. Šis Umanigašo įpėdinis dabar įvardijamas Tamaritu II.

## Šaltiniai
Katkiškės I tvenkinys

**Katkiškės I tvenkinys** – tvenkinys Lietuvoje, Lazdijų rajone, Lazdijų miesto pietinėje dalyje. Sudarytas užtvenkus Raišupio upelį (Rimiečio ežero intakas, Kirsnos upės baseinas) 9,6 km nuo jo žiočių. Tvenkinio ilgis iš pietų į šiaurę – 0,26 km, plotis – iki 0,05 km. Pietinėje dalyje yra 0,03 ha dydžio salelė, į kurią nutiestas tiltelis iš rytinio kranto. Altitudė 129 m. Vakarinis krantas aukštokas, kiti – žemesni, sausi, apaugę medžiais ir krūmais. Priešsroviui už 0,18 km telkšo Baltajo ežeras, pasroviui už 0,39 km – Katkiškės II tvenkinys. Šiaurine pakrante eina kelias .

## Šaltiniai
Papečių tvenkinys

**Papečių tvenkinys** – tvenkinys Lietuvoje, Lazdijų rajone, 4,5 km į šiaurės rytus nuo Lazdijų, Papečių kaimo šiaurrytinėje dalyje. Sudarytas užtvenkus Balinės upelį (Rimiečio ežero intakas, Kirsnos upės baseinas) 5 km nuo jo žiočių. Tvenkinio ilgis iš rytų į vakarus – 0,1 km, plotis – iki 0,055 km. Altitudė 128,6 m. Yra pailga 0,02 ha dydžio salelė. Krantai žemi, sausi. Iš rytų prieina Giraitės miškas, kitose pakrantėse plyti pievos, dirbami laukai. Priešsroviui už 0,05 km telkšo Dubiosios ežeras.

## Šaltiniai
Papečių tvenkinys (150500056)

**Papečių tvenkinys** – tvenkinys Lietuvoje, Lazdijų rajone, 5 km į šiaurės rytus nuo Lazdijų, Papečių kaimo šiaurinėje dalyje. Sudarytas užtvenkus bevardį upelį (Rimiečio ežero intako Balinės intakas, Kirsnos upės baseinas) 0,15 km nuo jo žiočių. Tvenkinio ilgis iš šiaurės vakarų į pietryčius – 0,2 km, plotis – iki 0,11 km. Altitudė 126 m. Krantai žemi, sausi. Iš rytų ir šiaurės prieina Giraitės miškas, kitose pakrantėse plyti pievos, dirbami laukai.

## Šaltiniai
Žalgiris C

**„Žalgiris C“** – Lietuvos futbolo komanda iš Vilniaus, Žalgirio jaunimo ekipa.

## Istorija

Vilniaus "Žalgirio" futbolo klubas turi ilgą istoriją, kuri prasideda nuo 1947 metų. 

2020 m. FK Žalgiris subūrė jaunimo komandą, kuri pradėjo žaisti LFF II lygos Pietų zonos pirmenybėse. Sezonas klostėsi sėkmingai: pirmame etape pateko tarp stipriųjų komandų, o antrame etape sėkmingai kovojo su pajėgiausiomis ekipomis ir galutinėje komandų rikiuotėje liko antroje vietoje.

2021 – 2023 m. licencijavosi į Antrą lygą ir žaidė joje.

2024 m. gavo Antros lygos licenciją, tačiau Žalgiriui B iškritus į Antrą lygą privalėjo pasitraukti į žemesnę lygą. Žaidė LFF III lygos Vilniaus zonoje **Žalgiris-U19** pavadinimu. 

## Sezonai

|}

## Žalgirio C sudėtis
*Atnaujinta: –*

## Šaltiniai

## Nuorodos
* lietuvosfutbolas.lt (2020 m. Antra lyga; I etapas)
* lietuvosfutbolas.lt (2020 m. Antra lyga; Finalinis etapas)
* lietuvosfutbolas.lt (2021 m.)
Kauno Žalgiris C

**„Kauno Žalgiris“** – Lietuvos futbolo klubas iš Kauno. Kauno Žalgiris C – „Kauno Žalgirio“ jaunimo ekipa.

## Istorija

2020 m. suburta Kauno Žalgiris C ekipa debiutavo Antroje lygoje. 2020 m. sezone komandai buvo skirta trijų taškų nuobauda.

2021 m. prašymą dalyvauti Antroje lygoje pateikė pavėluotai, tačiau licenciją gavo.

2022 m. komanda gavo II lygos licenciją, tačiau dėl dalyvių pertekliaus varžybose dalyvauti negalėjo. 

2023 m. pateikė prašymą dalyvauti II lygoje, tačiau vėliau jį atsiėmė.

2026 m. į Antrą lygą jaunimas licencijavosi kaip FA Kauno Žalgiris.

## Sezonai

|}

## Taip pat žiūrėti
* FK Kauno Žalgiris
* Kauno Žalgiris B
* FA Kauno Žalgiris

## Šaltiniai

## Nuorodos
* lietuvosfutbolas.lt (2020 m. Antra lyga; I etapas)
* lietuvosfutbolas.lt (2020 m. Antra lyga; II etapas)
* lietuvos futbolas.lt (2021 m. Antra lyga; II etapas)
Ieva Gumbs

**Ieva Zarankaitė–Gumbs** (g. 1994 m. lapkričio 23 d.) – Lietuvos lengvaatletė, kuri specializuojasi disko ir rutulio metimuose, nacionalinė čempionė.

## Biografija
Gumbs užaugo Utenoje. Vaikystėje užsiėmė plaukimu ir pramoginiais šokiais, o nuo penktos klasės pradėjo lankyti disko metimo treniruotes. Studijavo Oklahomos valstijos universitete.

2020 m. Lietuvos lengvosios atletikos čempionate ketvirtą kartą tapo Lietuvos čempione rutulio stūmime ir trečią kartą Lietuvos čempione disko metime

## Pasiekimai

## Šaltiniai
Stephen Kiprotich

**Stivenas Kiprotičas** (g. 1989 m. vasario 27 d.) – Ugandos lengvaatletis, kuris specializuojasi ilgų nuotolių bėgimuose. Olimpinis ir pasaulio čempionas.

## Biografija
2011 m. Kiprotich pagerino Ugandos nacionalinį maratono rekordą ir buvo atrinktas į olimpinę šalies rinktinę. 2012 m. vasaros olimpinėse žaidynėse Ugandos atstovas aplenkė visus atstovus ir tapo primuoju savo šalies atstovu istorijoje laimėjusiu olimpinį vyrų maratoną. 2013 m. Pasaulio lengvosios atletikos čempionate tapo pasaulio čempionu maratono rungtyje. 2016 m. vasaros olimpinėse žaidynėse dalyvavo maratono varžybose ir liko 14-oje vietoje.

## Nuorodos
* Stephen Kiprotich IAAF svetainėje
Šampanė

**Šampanė** () – istorinė Prancūzijos sritis šalies šiaurės rytuose. Apima dabartinį Marnos departamentą, dalį Ardėnų, Mezo, Aukštutinės Marnos, Obo, Jono, Senos ir Marnos bei Enos departamentų. Didžiausi miestai – Trua, Sedanas, Reimsas, Šampanės Šalonas, Šomonas.

Pavadinimas kildinamas nuo Italijos regiono Kampanijos ( – 'lygumų kraštas'), į kurią panaši kraštovaizdžiu.
 

Iki romėnams užkariaujant Galiją, Šampanėje gyveno keltai lingonai, senonai ir remai. Nuo II a. ėmė plisti krikščionybė. Galiją valdant Merovingams, dabartinės Šampanės teritorija buvo padalyta tarp Austrazijos ir Burgundijos karalysčių. X a. susijungus Trua ir Mo grafystėms čia susikūrė Šampanės provincija. XI a. pradžioje ji atiteko Blua ir Šartro grafams. Liudvikas X Šampanę prijungė prie karaliaus domeno. 1790 m. kaip atskira provincija panaikinta.

Šampanė garsėja šampano gamybos tradicijomis. XII–XIII a. krašte vykdavo didelės mugės, kuriose būdavo prekiaujama tekstilės, odos gaminiais, kailiais, prieskoniais.

## Šaltiniai
Joshua Cheptegei

**Džošua Čeptegėjus** (g. 1996 m. rugsėjo 12 d.) – Ugandos lengvaatletis, kuris specializuojasi ilgų nuotolių bėgimuose. Olimpietis, pasaulio čempionatų prizininkas, daugkartinis pasaulio rekordininkas.

## Biografija
2014 m. pasaulio jaunimo čempionate laimėjo 10000 m bėgimą. 2015 m. debiutavo pasaulio suaugusiųjų čempionate, kuriame 10000 m bėgimo varžybose užėmė 9-ą vietą. 2016 m. vasaros olimpinėse žaidynėse Cheptegei liko 8-as 5000 m bėgime ir 6-as 10000 m bėgime.

2017 m. Pasaulio lengvosios atletikos čempionate iškovojo sidabro medalį. 2018 m. Sandraugos žaidynėse pelnė du aukso medalius. Tais pačiais metais sportininkas pagerino pasaulio 15 km bėgimo keliu rekordą. 2019 m. Pasaulio lengvosios atletikos čempionate iškovojo savo pirmąjį pasaulio čempiono titulą. Tais pačiais metais pagerintas pasaulio 10 km bėgimo rekordas.

2020 m. rugpjūtį Cheptegei varžybose Monake pagerino pasaulio 5000 m bėgimo rekordą.

2020 m. vasaros olimpinių žaidynių 10000 m bėgimo finale pelnė sidabro medalį.

## Nuorodos
* Cehptegei IAAF svetainėje
Šuoliai į vandenį 1920 m. vasaros olimpinėse žaidynėse

**[[Šuoliai į vandenį]] 1920 m. vasaros olimpinėse žaidynėse** vyko ketvirtą kartą olimpinių žaidynių istorijoje. Olimpiadoje pirmą kartą vyko moterų šuolių į vandenį nuo 3 m lentos varžybos.

## Dalyvavusios šalys
53 šuolininkai iš 14 šalių dalyvavo 1920 m. olimpiadoje:

*  (vyrai:0 moterys:1)
*  (vyrai:3 moterys:0)
*  (vyrai:1 moterys:0)
*  (vyrai:1 moterys:0)
*  (vyrai:3 moterys:2)
*  (vyrai:3 moterys:0)
*  (vyrai:1 moterys:0)
*  (vyrai:3 moterys:2)
*  (vyrai:1 moterys:0)
*  (vyrai:1 moterys:0)
*  (vyrai:2 moterys:2)
*  (vyrai:8 moterys:4)
*  (vyrai:1 moterys:0)
*  (vyrai:7 moterys:7)

Olimpinėse žaidynėse pirmą kartą dalyvavo atstovai iš Australijos, Brazilijos, Danijos, Prancūzijos, Japonijos ir Šveicarijos.

## Medalininkai
### Vyrai

### Moterys

## Medalių lentelė

## Šaltiniai
* Olympedia svetainėje
Stefanie Clausen

**Stefanie Clausen** (1900 m. balandžio 1 d. – 1981 m. rugpjūčio 2 d.) – Danijos šuolių į vandenį sportininkė. Pirmoji Danijos moteris laimėjusi olimpinį aukso medalį.

## Biografija
1917 m. pirmajame Danijos šuolių į vandenį nacionaliniame čempionate Clausen iškovojo sidabrą.

Antverpene vykusiose 1920 m. vasaros olimpinėse žaidynėse danė dalyvavo šuolių į vandenį varžybose. Moterų šuoliuose nuo 10 m platformos atrankinėse varžybose danė savo grupėje liko 3-ioje vietoje ir paskutiniu numeriu pateko į didįjį finalą. Didžiojo finalo varžybose dalyvavo šešios geriausios sportininkės. Stefanie Clausen aplenkė visas savo varžoves ir pelnė pirmąjį Danijos šuolių į vandenį aukso medalį.

## Nuorodos
* Olympedia svetainėje
Izraelio-JAE taikos sutartis

**Izraelio-JAE taikos sutartis** – 2020 m. rugsėjo 15 d. JAV pasirašyta santykių normalizavimo sutartis tarp JAV, Izraelio ir Jungtinių Arabų Emyratų. Ji prasidėjo nuo 2020 m. rugpjūčio 13 d. susitarimo pasirašyti nepuolimo sutartį tarp Izraelio ir Jungtinių Arabų Emyratų. JAE tapo trečiąja arabų šalimi, pasirašiusia taikos sutartį su Izraeliu. Šiuo susitarimu Izraelis taip pat įsipareigojo sustabdyti Vakarų Kranto aneksiją. Po šio susitarimo abi šalys sutarė priimti šių šalių ambasadas ir konsulatus savo teritorijoje, bendradarbiauti turizmo, švietimo, sveikatos, prekybos ir saugumo klausimais.

## Taip pat skaitykite
* Arabų-Izraelio konfliktas
* Izraelio-Egipto taikos sutartis
* Izraelio-Jordanijos taikos sutartis

## Šaltiniai
Ige-halkis

**Ige-halkis** arba **Igi-halkis** (*Ige-halki*, *Igi-halki*) – Elamo karalius, valdęs XIV a. pr. m. e., apie 1320 m. pr. m. e.

Manoma, kad Ige-halkis – naujos dinastijos pradininkas; valdžia jam atiteko, kuomet babiloniečiai nugalėjo Elamo karalių Hurbatilą. Viename elamitų įraše, priskiriamame Ige-halkiui, rašoma: „[deivė] Manzat-Ištarė suteikė jam karališkąją valdžią Sūzuose ir Anšane…” Būtent iš to, kad šiame įraše neminimi jokie valdovai protėviai, sprendžiama, kad Ige-halkis davė pradžią naujai dinastijai, paprastai vadinamai Igihalkidais. Gali būti, kad Ige-halkį karaliumi paskyrė Babilonijos valdovas Kurigalzu, maždaug tuo metu nukariavęs Sūzus.

Įrašuose ant dviejų buožių galvų, aptiktų Čoga Zanbilyje, įvardijamas Atar-kitaho (*Attar-kittah*) tėvu; karaliaus Šilhak-Inšušinako įraše minima, kad buvo karalių Pahir-išano bei Atar-kitaho tėvas.

## Šaltiniai
Šaudymas iš lanko 1920 m. vasaros olimpinėse žaidynėse

**[[Šaudymas iš lanko]] 1920 m. vasaros olimpinėse žaidynėse** vyko ketvirtą kartą olimpinių žaidynių istorijoje. Tai buvo paskutinis kartas kai lankininkystės sportas vykdytas skirtingų lankų varžybose. Šaudymas iš lanko po šios olimpiados buvo pašalintas iš žaidynių programos ir sugrįžo į olimpiadą tik 1972 m. Varžybose galėjo dalyvauti tik vyrai.

## Dalyvavusios šalys
30 lankininkų iš 3 šalių startavo olimpinėse žaidynėse:

* 
* 
* 

## Medalininkai

## Medalių lentelė

## Šaltiniai
* Olympedia svetainėje
Stamfordo Šv. Leonardo vienuolynas

**Stamfordo Šv. Leonardo vienuolynas** () – buvęs krikščionių vienuolynas Stamforde, Anglijoje, Jungtinėje Karalystėje.

## Istorija
658 m. vienuolyną įkūrė Šv. Vilfridas. Originalusis pastatas neišliko: buvo sugriautas danų įsiveržimo metu.

1082 m. vienuolynas atstatytas Vilhelmo I Užkariautojo ir Vilhelmo iš Kalė nurodymu. Vienuolyne vystyta žemdirbystė, gyvulininkystė, įrengti du dirbtiniai tvenkiniai žuvų žvejybai.

1538 m. vienuolyno veikla sustabdyta. 1552 m. pastatai perleisti baronui William Cecil.

1928 m. lapkričio 12 d. Šv. Leonardo vienuolyno pastatas ir jo prieigos įtrauktos į Anglijos saugomų vietų registrą. Nuo 1974 m. pastatai ir žemės priklauso Pietų Kestiveno tarybai.


Stamfordo Švento Leonardo vienuolynas.jpg|Vaizdas nuo Vienuolyno gatvės
Norman Arcade - geograph.org.uk - 285837.jpg|Architektūriniai elementai


## Šaltiniai
2020–2021 m. Elitinės jaunių lygos sezonas

**2020–2021 m. SHARP [[Elitinė jaunių lyga]]** – aukščiausio lygmens Lietuvos jaunimo futbolo varžybos, kurias sudaro U-17 (2002–2004 m. gim.), U-16 (2005 m. gim.), U-15 (2006 m. gim.) amžiaus grupių divizionai.

## Sezono apžvalga

2020 m. sezono pradžia, numatyta kovo 14 dieną, buvo nukelta dėl Lietuvoje plitusio koronaviruso grėsmės. LFF Vykdomasis komitetas patvirtino naująją EJL struktūrą, susidedančią iš 8 komandų U-15, U-16 ir U-17 divizionų.

Birželio 4 d. LFF Vykdomojo komiteto sprendimu Lietuvos jaunimo futbolo varžybų sistema pakeista į „ruduo–pavasaris“., tad SHARP Elitinė jaunių lyga grįžo prie pradinio kalendorinio formato, koks buvo per pirmuosius du sezonus. Visos užsiregistravusios į čempionatą komandos patvirtino, jog rungsis pagal pasikeitusį varžybų kalendorių

Visi čempionato pirmojo turo susitikimai įvyko rugpjūčio 14 d., o paskutinis turas numatytas 2021 m. birželio 19 d. Sezoną sutrikdė COVID-19 pandemija, lėmusi antrojo rato nesužaistų rungtynių perkėlimą į 2021 metų pavasarį.

## Komandos dalyvės

**EJL U17 divizionas**: FM „Ateitis“ (Vilnius), FK „Banga“ (Gargždai), Baltijos FA (Vilnius), FK „Jonava“ (Jonava), Klaipėdos FM (Klaipėda), FA-FK „Panevėžys“-PRSSG (Panevėžys), Šiaulių SG-FA „Šiauliai“ (Šiauliai), FK „Žalgiris“ (Vilnius)

**EJL U16 divizionas**: FM „Ateitis“ (Vilnius), Baltijos FA (Vilnius), „Kauno Žalgirio“ FA (Kaunas), Klaipėdos FM (Klaipėda), Marijampolės FC (Marijampolė), FA-FK „Panevėžys“-PRSSG (Panevėžys), Šiaulių SG-FA „Šiauliai“ (Šiauliai), FK „Žalgiris“ (Vilnius).

**EJL U15 divizionas**: Baltijos FA (Kaunas), FC „Džiugas“ (Telšiai), FK „Garliava“-KRSM (Garliava), „Kauno Žalgirio“ FA (Kaunas), Klaipėdos FM (Klaipėda), Šiaulių SG-FA „Šiauliai“ (Šiauliai), Talentų FA-FK „Riteriai“ (Vilnius), FK „Žalgiris“ (Vilnius). 

## Rezultatai

*Čempionato rezultatai nepasibaigus 11 turui*

**EJL U17 pirmas ir antras ratas (2020 08 14 – 11 14)**

**EJL U16 pirmas ir antras ratas (2020 08 14 – 11 14)**

**EJL U15 pirmas ir antras ratas (2020 08 14 – 11 14)**

## Nuorodos
* EJL čempionato naujienų svetainė

## Šaltiniai
Baltarusijos vyriausybė

**Baltarusijos vyriausybė** () – Baltarusijos vykdomosios valdžios institucija. Baltarusijoje vyriausybei vadovauja šalies prezidentas, kuris tvirtina vyriausybės programą ir paskiria ministrus.

2025 m. šalies vyriausybę sudaro 30 ministrų, o jiems vadovauja premjeras Aleksandras Turčinas.

## Šaltiniai
Stamfordas

**Stamfordas** gali reikšti:
* Stamfordas (Anglija) – miestas Rytų Anglijoje.
* Stamfordas (Australija) – miestelis Australijoje
* miestai Jungtinėse Amerikos Valstijose:
** Stamfordas (Konektikutas)
** Stamfordas (Nebraska)
** Stamfordas (Niujorkas)
** Stamfordas (Teksasas)
** Stamfordas (Vermontas)
** Stamfordas (Pietų Dakota)
2020–2021 m. Merginų elitinės lygos sezonas

**2020–2021 m. Merginų elitinės lygos sezonas** – antrasis aukščiausio lygmens Lietuvos merginų futbolo varžybų sezonas, kurias sudaro U-15 amžiaus grupės divizionas.

## Istorija ir lygos formatas

Čempionatą vykdanti Lietuvos moterų futbolo asociacija (LMFA) buvo paskelbusi, jog 2020 metų sezone dalyvaus 6 komandos (Gargždų FK „Banga“, Kauno „Kauno Žalgirio“ FA, Ukmergės SC, Utenos FA „Utenis“, Vilniaus FK „Vilnius“, Vilniaus MFA „Žalgiris“), tačiau dėl Lietuvoje plitusio koronaviruso grėsmės varžybų pradžios data nebuvo įvardyta.

Birželio 4 d. LFF Vykdomojo komiteto sprendimu visų Lietuvos jaunimo futbolo varžybų sistema pakeista į „ruduo–pavasaris“. Rugpjūčio 11 d. LMFA patvirtino 2020–2021 m. Merginų elitinės lygos nuostatus ir pirmojo rato tvarkaraštį. Naujojo sezono pradžia numatyta rugsėjo 5 d.

## Šaltiniai
Stamfordo šv. Jurgio bažnyčia

**Stamfordo Šv. Jurgio bažnyčia** () – anglikonų bažnyčia Stamforde, Jungtinėje Karalystėje. 

## Istorija
Teritorijoje veikusi maža bažnyčia, kurios atidarymo data neaiški. Nuo 1225 m. pradėti rašyti bažnyčios metrikai. 1229 m. rašytiniuose šaltiniuose minimos karaliaus Henriko III bažnyčiai suteiktos dovanos. Bažnyčios architektūra nuolat kito. XV a. viduryje bažnyčia perstatyta, sudėti langų vitražai, kurie išlikę iki šių dienų. XIX a. bažnyčia restauruota. 1887 m. bažnyčia išplėsta. 

1954 m. gegužės 22 d. bažnyčia įtraukta į Anglijos saugomų architektūros paminklų sąrašą.

## Šaltiniai

## Nuorodos
* Oficiali svetainė
2020 metų JAV prezidento rinkimai

**2020 metų JAV prezidento rinkimai** vyko 2020 metų lapkričio 3 d. Rinkimuose varžėsi prezidento pareigas einantis Respublikonų partijos kandidatas Donaldas Trampas ir buvęs JAV viceprezidentas demokratų partijos kandidatas Džo Baidenas. 

Abiejų partijų pirminiai rinkimai, skirti išrinkti partijų kandidatų į prezidento postą, vyko 2020 metų vasario-rugpjūčio mėnesiais. Donaldas Trampas ir Maikas Pensas be didelio pasipriešinimo užsitikrino pergalę Respublikonų partijos pirminiuose rinkimuose. Demokratų partijos pirminiuose rinkimuose dalyvavo didžiausias skaičius kandidatų moderniosios Amerikos politikos istorijoje. 2020 m. rugpjūčio 11 d. Joe Biden paskelbė pasirinkęs JAV senatorės Kamalos Harris kandidantūrą į viceprezidento postą.

Kartu su šiais rinkimais vyko rinkimai į Jungtinių Valstijų Senatą ir Jungtinių Valstijų Atstovų rūmus.

Dėl pandemijos rekordiškai daug rinkėjų balsavo iš anksto arba paštu. Dėl didelio paštu atkeliavusių balsų kiekio keliose valstijose balsų skaičiavimas ir paskelbimas užtruko iki lapkričio 7 d. ryto, kai didžiosios naujienų agentūros paskelbė, kad rinkimus laimėjo Joe Biden.

## Išnašos
Atar-kitahas

**Atar-kitahas** (*Attar-kitah*) – Elamo karalius, valdęs XIV a. pr. m. e., apie 1310–1300 m. pr. m. e. Jo pirmtakas – vyresnysis brolis Pahir-išanas (valdžia Atar-kitahui atiteko pagal tuometinę sosto paveldėjimo tvarką). Karaliaus Šilhak-Inšušinako įraše minima, kad Pahir-išano bei Atar-kitaho tėvas buvo Ige-halkis.

Atar-kitahas pirmasis po maždaug 500 metų pertraukos titulavosi „Anšano ir Sūzų“ karaliumi. Šitoks titulas įrašytas ant vienos iš dviejų buožių, kurias prancūzų archeologai aptiko Sūzuose, dievo Inšušinako šventykloje. Rastas ir įrašas, kuriame minima, kad Atar-kitahas paėmė grobį ir paslėpė jį šioje šventykloje.

Atar-kitahas susilaukė sūnaus Humban-numenos; sostą iš tėvo jis paveldėjo 1300 m. pr. m. e.

## Šaltiniai
Saulius Bartulis

**Saulius Bartulis** (g. 1957 m. liepos 19 d. Vilniuje) – Lietuvos violončelininkas, pedagogas, Lietuvos Respublikos Vyriausybės kultūros ir meno premijos laureatas (su Kauno styginių kvartetu).

## Biografija

Augo skulptoriaus, dailininko Prano Bartulio (1928–2014) ir leidyklos redaktorės Danutės Liucijos Bartulienės šeimoje. Brolis – kompozitorius Vidmantas Bartulis, sesuo – smuikininkė Rasuolė Bartulytė.

1976 m. S. Bartulis baigė Kauno J. Naujalio vidurinę meno mokyklą. 1982 m. baigė Lietuvos muzikos ir teatro akademiją, doc. R. Kulikausko klasę.

1992 m. tobulinosi tarptautiniuose „Amadeus“ kvarteto meistriškumo kursuose Londone.

Nuo 1985 m. Kauno 1-os muzikos mokyklos violončelės specialybės ir kamerinio ansamblio mokytojas.

Nuo 1988 m. Kauno styginių kvarteto violončelininkas ir meno vadovas.

## Koncertinė veikla
Surengė solinių rečitalių, griežė solo su Lietuvos Nacionaliniu simfoniniu orkestru, Kauno miesto simfoniniu orkestru, įvairių ansamblių sudėtyje įrašė 6 vinilines plokšteles, garso kasečių, 14 kompaktinių plokštelių, muziką dramos spektakliams, paruošė daug lietuvių kompozitorių (solo, duetų, trio, kvartetų, kvintetų ir kt.) premjerų, nemažai įrašų saugoma LRT televizijos ir radijo fonduose.

Su Kauno kvartetu koncertavo Rusijoje, Estijoje, Latvijoje, Didžiojoje Britanijoje, Suomijoje, Norvegijoje, Vokietijoje, Lenkijoje, Šveicarijoje, Čilėje, Argentinoje, Danijoje, Ukrainoje.

## Lietuvių muzikos propagavimas
Be klasikinės muzikos, ypatingą dėmesį skiria šiuolaikinei lietuvių kamerinei muzikai. Atliko J. Gaidelio, J. Kačinsko, J. Nabažo, V. Laurušo, A. Martinaičio, O. Narbutaitės, V. Bartulio, A. Jasenkos, J. Juzeliūno, F. Bajoro, F. Latėno, A. Kubiliūno, A. Šenderovo, M. Urbaičio, D. Kairaitytės, N. Valančiūtės, G. Kuprevičiaus, V. Germanavičiaus, V. Barkausko, V. Juozapaičio, A. Budriūno, O. Balakausko, B. Kutavičiaus, G. Sodeikos, Z. Bružaitės, V. Švedo, A. Briliaus, L. Narvilaitės, D. Rokaitės, D. Prusevičiaus kūrinius, daugelį jų pirmą kartą Lietuvoje.

Suredagavo lietuvių kompozitorių kūrinių violončelei solo, duetams, styginių kvartetui.

Propaguoja Kauno kompozitorių kūrybą: išleistose kompaktinėse plokštelėse įrašė A. Kubiliūno, Z. Bružaitės, G. Kuprevičiaus, D. Kairaitytės, V. Bartulio, D. Rokaitės, A. Briliaus, V. Švedo kvartetus, kvintetus ir kitą kamerinę muziką.

## Įvertinimas
* 2008 m. Metų apdovanojimas „Tikra muzika“ už šiuolaikinės muzikos populiarinimą (su Kauno styginių kvartetu).
* 2009 m. kartu su kolegomis iš Kauno kvarteto paskelbtas „Įsimintiniausiu Kauno menininku“.
* 2012 m. Lietuvos Respublikos Vyriausybės kultūros ir meno premija (su Kauno styginių kvartetu).
* 2022 m. II laipsnio Santakos garbės ženklas.

## Šaltiniai

## Nuorodos
* Saulius Bartulis (violončelininkas) *kamane.lt*
* Lietuvos muzikos informacijos centras. Kauno styginių kvartetas *mic.lt*
* Kauno styginių kvartetas: „Svarbiausias pasiekimas yra nuoširdus publikos įvertinimas“ *lrytas.lt*
Lietuvos futbolo klubų sąjunga

**Asociacija Lietuvos futbolo klubų sąjunga**, arba *Lietuvos futbolo klubų sąjunga, asociacija* (**aLFKS**) organizacija, įsteigta Lietuvos futbolo klubų, kurių komandos dalyvauja Lietuvos Pirmos lygos futbolo čempionate. ALFKS įregistruota .

 aLFKS tapo LFF nare.

## Veikla
Asociacijos veiklos pagrindiniai tikslai ir uždaviniai yra sutarties su LFF pagrindu, kartu su LFF, organizuoti Pirmos lygos futbolo pirmenybes, atstovauti Narių interesus, bei skatinti, vystyti ir populiarinti futbolo žaidimą bei kelti profesionalaus futbolo lygį Lietuvoje.

;aLFKS nariai
:LFF I lygoje žaidžiantys klubai

;aLFKS Valdybos nariai
:LFF I lygoje žaidžiančių klubų vadovai

## Istorija

2020 m. birželio mėn LFF Pirmos lygos narių susirinkime perrinkta valdyba, Rimvydas Čekavičius atsistatydino iš Pirmos lygos direktoriaus pareigų. Naujuoju direktoriumi 2020 m. rudenį tapo Petras Aleksonis.

Iki 2023 m. valdybos pirmininku buvo Ivan Švabovič (BFA). 2023 m. vasario mėn. valdybos pirmininku išrinktas Andrius Markevičius (Be1 NFA).

## Nuorodos
Pirmos lygos interneto svetainė

## Šaltiniai
Liunevilis

**Liunevilis** () – miestas rytinės Prancūzijos ''Grand Est'' (Didžiųjų Rytų) regione. Administraciškai priklauso Merto ir Mozelio departamentui, Liunevilio–1 ir Liunevilio–2 kantonų centras. Išsidėstęs Merto ir Vezuzo upių santakoje.

## Istorija

Nuo XII a. buvo Liunevilio grafų rezidencija, XV a. įėjo į Lotaringijos hercogystės sudėtį. Mieste didelę savo gyvenimo dalį praleido garsus dailininkas Žoržas de La Turas.

Prancūzijos karalius Liudvikas XV Liunevilį perleido savo uošviui Lotaringijos hercogui ir buvusiam Lietuvos–Lenkijos valstybės valdovui Stanislovui Leščinskiui, kuris mieste pastatė rokoko stiliaus Šv. Jokūbo bažnyčią () ir Versalio pavyzdžiu išmūrijo elegantiškus rūmus. 1801 m. vasario 9 d. šiuose rūmuose tarp Prancūzijos ir Austrijos buvo sudaryta taikos sutartis (žiūr.: Liunevilio taika).

1730 m. įkurta Liunevilio fajanso manufaktūra, savo produkcija gana greitai išpopuliarėjusi visoje Europoje. Stanislovo Leščinskio pastangų dėka 1749 m. jai buvo suteiktas *karališkosios* titulas, iškilmėse dalyvavo filosofas Volteras, matematikė Emili diu Šatle ir kt. to laikmečio įžymybės.

Kraštas garsėja ir originalia siuvinėjimo technologija: karoliukų ir blizgių žvynelių raštas prie audinio tvirtinamas specialiu *Liunevilio vąželiu*. 2019 m. tokia rūbų puošimo technologija įtraukta į *Prancūzijos nematerialaus kultūros paveldo sąrašą*.

## Miestų partnerystė
*  Hemeėnkiurė, Suomija
*  Švetcingenas, Vokietija

## Žymūs žmonės
* Nikolia Fransua Danas (1764–1832) – prancūzų dailininkas

## Liunevilį garsinantys gaminiai

Vaizdas:Fleur tricot.jpg|*Liunevilietiško siuvinėjimo* pavyzdys
Vaizdas:Groupe Lunéville Sèvres.jpg|Miesto fajanso manufaktūros skulptūrėlė
Vaizdas:Chocolatière Lunéville XIXe 83791.jpg|Fajansinis indas karštam šokoladui
Vaizdas:Assiette St-Clément 83850.jpg|Fajansinė lėkštė iš Liunevilio


## Išnašos

## Šaltiniai
* Miesto internetinė svetainė (fr)
* Turizmas Liunevilyje (fr)
Gražina Ručytė-Landsbergienė

**Gražina Ručytė-Landsbergienė** (1930 m. sausio 28 d. Anykščiuose, Utenos apskrityje – 2020 m. kovo 10 d. Vilniuje) – lietuvių pianistė, pedagogė, visuomenės veikėja.

## Biografija
Mokėsi Anykščių vienuolyno pradžios mokykloje, iki 1945 m. – Anykščių gimnazijoje. 1945–1948 m. baigė Panevėžio mergaičių gimnaziją. 1948–1949 m. studijavo Kauno konservatorijoje, studijuodama 1948 m. ten pat dirbo akompaniatore.

1949 m. kovo 25 d. G. Ručytė buvo ištremta į Sibirą ir tremtyje išbuvo nuo 1949 iki 1957 m. 1949 m. ji gyveno Chužyre (Olchono r., Irkutsko sr., Rusija) ir buvo žvejė. 1950 m. ji gavo leidimą persikelti prie ten ištremtos savo šeimos į Čirkinskį (Zimos r., Irkutsko sr., Rusija).

1950–1952 m. ji mokėsi Irkutsko muzikos mokykloje, mokydamasi ir vėliau 1950–1954 m. dirbo Irkutsko muzikos mokyklos ir saviveiklos kolektyvo akompaniatore. 1954–1957 m. ji studijavo Sverdlovsko konservatorijoje, kartu šioje aukštojoje mokykloje dirbdama akompaniatore.

1957 m. vasario 26 d. paleista iš tremties ir grįžusi į Lietuvą, G. Ručytė 1957–1959 m. tęsė studijas ir baigė Lietuvos valstybinę konservatoriją Balio Dvariono klasėje, įgijo aukštąjį muzikinį išsilavinimą. Studijuodama 1957–1958 m. ji dirbo Lietuvos konservatorijoje akompaniatore.

1958–1985 m. buvo Lietuvos operos ir baleto teatro koncertmeisterė. 1962–1966 m. ji taip pat dirbo Vilniaus pedagoginiame institute dėstytoja, nuo 1989 m. buvo Lietuvos muzikos akademijos dėstytoja, docentė, vėliau profesorė.

Nuo 1991 m. ji buvo V. Landsbergio fondo, kurio pagrindinis tikslas – remti vaikus su negalia, kurti įvairias pagalbos programas vaikams, turintiems judėjimo, klausos diagnostikos problemų, akliesiems ir silpnaregiams, pirmininkė. Fondas remdavo po 50 litų kas mėnesį neįgalioms šeimoms. Nuo 1993 m. – Lietuvos našlaičių globos komiteto Čikagoje (JAV) atstovė Lietuvoje.

Ji inicijavo ir režisavo trijų dalių dokumentinį filmą „Lūžis prie Baltijos“ (kartu su režisiere Agne Marcinkevičiūte, 2013 m.) apie Lietuvos Atgimimą ir išsilaisvinimą iš sovietinės dvasinės ir politinės vergovės.

## Koncertinė veikla
G. Landsbergienė surengė rečitalius su dainininkais Virgilijumi Noreika, Gražina Apanavičiūte, Vaclovu Daunoru, Giedre Kaukaite, Regina Maciūte, Irena Milkevičiūte, Birute Almonaityte, Algirdu Janutu, P. Schreieriu ir kitais dainininkais Lietuvoje, kitose šalyse (buvusioje SSRS, Švedijoje, Vokietijoje, Prancūzijoje, Lenkijoje, Čekijoje, Slovakijoje, JAV, Australijoje), įrašė 10 plokštelių ir daug įrašų radijuje. Be to, akompanavo pirmą kartą atliekant daugelį lietuvių kompozitorių vokalinių kūrinių.

## Apdovanojimai
* 1980 m. Lietuvos TSR nusipelniusi artistė
* 1998 m. „Vilniaus garso” premija
* 1999 m. Didžiojo Lietuvos kunigaikščio Gedimino ordino Riterio kryžius
* 2005 m. Vilniaus miesto savivaldybės Barboros Radvilaitės medalis
* 2006 m. „Žaliojo obuolio” statulėlė
* 2015 m. Stanislovo Rapolionio premija

## Šaltiniai
* 
* Gražina Ručytė-Landsbergienė *anykstenai.lt*
Bilsinyčios I tvenkinys

**Bilsinyčios I tvenkinys** – tvenkinys Lietuvoje, Druskininkų savivaldybėje, 3 km į vakarus nuo Druskininkų. Sudarytas užtvenkus Bilsinyčios upelį (Nemuno intakas) 0,67 km nuo jo žiočių. Tvenkinio ilgis iš šiaurės į pietus – 0,09 km, plotis – iki 0,03 km. Altitudė 90,8 m. Vakarinis krantas aukštokas, prieina Mizarų miškas. Priešsroviui iškart telkšo Bilsinyčios III tvenkinys, į rytus už 20 m - Bilsinyčios II tvenkinys. Į pietus įsikūręs Mizarų kaimas.

## Šaltiniai
Bilsinyčios II tvenkinys

**Bilsinyčios II tvenkinys** – tvenkinys Lietuvoje, Druskininkų savivaldybėje, 3 km į vakarus nuo Druskininkų, Bilsinyčios upelio slėnyje. Sudarytas užtvenkus bevardį upelį (Bilsinyčios intakas) 0,05 km nuo jo žiočių. Tvenkinio ilgis iš šiaurės į pietus – 0,16 km, plotis – iki 0,04 km. Altitudė 89,3 m. Krantai žemi.

Aplinkui stūkso Mizarų miškas. Į šiaurę už 10 m telkšo Bilsinyčios III tvenkinys, į vakarus už 20 m – Bilsinyčios I tvenkinys. Į pietus įsikūręs Mizarų kaimas. Rytine pakrante nutiestas kelias .

## Šaltiniai
SG Sonnenhof Großaspach

**SG Sonnenhof Großaspach** (), o trumpiau **Sonnenhof Großaspach** – Vokietijos futbolo klubas iš Aspacho. 

Regionalliga Südwest (regioninėje Pietvakarių zonoje), ketvirtame pagal pajėgumą divizione Vokietijoje.

## Istorija
Klubas įkurtas 1994 m. kai susijungė *Spvgg Großaspach* ir *FC Sonnenhof Kleinaspach* klubai.

## Apranga
;Sportinės aprangos pokyčiai:
* Namuose žaidžia raudona juoda apranga. Marškinėliai raudoni, šortai juodi, o kojinės baltos.
* Svečiuose žaidžia geltona apranga. 

## Pasiekimai
* Yra tapę regioninių lygų nugalėtojais.

## Sezonai

|}

## Sudėtis
Atnaujinta; 2020 m. rugpjūčio 19 d.


## Išnašos

## Nuorodos
* sg94.de Oficiali klubo svetainė
* SOCCERWAY
* weltfussball.de
* Informacija apie stadioną
Detektyvas (profesija)

**Detektyvas** ( <  – atskleidimas), arba **seklys** – asmuo, dirbantis kriminalinėje policijoje arba privačioje teisės agentūroje ar kontoroje, slaptai atliekantis savo funkcijas. 

Daugelyje didelių policijos detektyvų agentūrų detektyvai specializuojasi tirdami tam tikros rūšies nusikaltimus ar vykdydami konkrečias slaptas operacijas, kurios gali apimti: žmogžudystes, plėšimus, automobilių vagystes, dingusių asmenų paiešką, nepilnamečių nusikaltimus, narkotines medžiagas, kompiuterinius nusikaltimus, smurtą šeimoje ir kt. Privačiai dirbantis šios profesijos atstovas yra privatus detektyvas, vykdantis konsultacinę, tiriamąją, paieškos veiklą, teisėtais būdais surinktus įrodymus pateikiantis teisminėms institucijoms. 

## Istorija

Iki XIX a. municipalinių policijos skyrių buvo nedaug, nors pirmasis buvo įkurtas Paryžiuje 1667 m. Savanorių palaikomą policijos veiklą pradėjus vykdyti policijos profesionalams, idėja skirti detektyvus neatsirado iškart. Pirmąją privačią detektyvų agentūrą 1820-ųjų pradžioje Paryžiuje įkūrė Eugène François Vidocq. Be to, kad pats buvo nusikaltėlis, jis taip pat vadovavo policijos agentūrai. Anglijoje policijos detektyvų veiklą  pradėjo Bow Street policininkų grupė ir vėliau Sostinės policijos tarnyba Didžiajame Londone. Pirmasis policijos detektyvų būrys JAV buvo suformuotas 1846 m. Bostone.

## Lietuvoje

Privatūs detektyvai parengiami pagal neformaliojo mokymo programą. Privaloma turėti ne žemesnį kaip aukštąjį koleginį teisės studijų krypties išsilavinimą. Privačiu detektyvu negali būti teisėsaugos ir panašių institucijų darbuotojai. 2017 m. duomenimis, privataus detektyvo kursus Lietuvoje organizavo vienintelis Kazimiero Simonavičiaus universitetas.
 
Nuo 2016 m. Lietuvoje galioja privačios detektyvinės veiklos įstatymas. Veiklos pagrindą sudaro privataus detektyvo informacinė ir komunikacinė veikla, išnaudojant leistinus asmens duomenų ir kitos informacijos rinkimo būdus ir šaltinius. Įstatymu numatytas privačių detektyvų paslaugų sąrašas, kuriame: skolininkų ir jų turto paieška; kliento mokumo įvertinimas; nesąžiningos konkurencijos ir ūkinės veiklos duomenų rinkimas; dingusio, iššvaistyto ar kitaip prarasto turto paieška; kliento giminystės ryšių nustatymas. Pagal veiklos teisinio reguliavimo detalumą, privačių detektyvų veikla priskirtina vadinamajam griežtai reguliuojamų veiklų sąrašui.

Veikia Lietuvos privačių detektyvų asociacija – visuomeninė organizacija, vienijanti privačius detektyvus, atstovaujanti jų interesus.

## Kultūroje

Detektyvų veikla yra romantizuojama ir heroizuojama pagal to paties pavadinimo literatūros ir kino žanrą, kuriame detektyvo asmenybė daugeliu atvejų yra pagrindinė pasakojimo figūra. Siužetinės linijos pagrindas dažniausiai yra kova su nusikalstamumu. Detektyvo, tiriančio nusikaltimą, įvaizdis sukurtas daugybėje literatūros kūrinių ir filmų, tarp kurių Šerlokas Holmsas, Erkiulis Puaro, Inspektorius Megrė ir kt.

## Šaltiniai
Kolding IF

**Kolding IF**, o pilnu pavadinimu **Kolding Idræts Forening** – Danijos futbolo klubas iš Koldingo. Namų rungtynes žaidžia miesto stadione, kurio talpa 10 000 žiūrovų, iš jų 2 197 vietos yra sėdimos.

## Istorija
Klubo ištakos siekia 1895 m., kai buvo įkurtas *Kolding Fodsports Klub*. 1900 m. pervadintas ir tapo *Kolding Idræts Forening*.

## Sezonai

|}

## Apranga
; Sportinės aprangos pokyčiai.
* Namuose žaidžia x apranga. 

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* Transfermarket
* Globalsportsarchive
Nijolė Valadkevičiūtė

**Nijolė Valadkevičiūtė** (1944 m. rugpjūčio 10 d. Vilniuje – 2020 m. vasario 4 d. ten pat) – lietuvių grafikė, animacinių filmų režisierė ir dailininkė.

## Biografija
1963–1970 m. studijavo grafiką Lietuvos dailės institute. 1979–1983 m. lankė Aukštuosius scenaristų ir režisierių kursus Maskvoje. Beje, ji buvo pirmoji lietuvė, baigusi animacinio kino režisūrą. 1983–2002 metais dirbo Lietuvos kino studijoje. Nuo 1975 m. Lietuvos dailininkų sąjungos, 1988 m. – Lietuvos kinematografininkų sąjungos narė.

## Kūryba
Nuo 1980 m. dalyvavo parodose Lietuvoje ir užsienyje; individualios Taline (1980), Rygoje (1983), Vilniuje (2002, 2007, 2016). Sukūrė estampų, daugiausia oforto technika (ciklai „Lietuvių liaudies dainų motyvais“ (1972), „Dangaus metamorfozės“ (1977), „Discovery I–IV“ (2004), skaitmeninės grafikos kūrinių („Raštingumas / Neraštingumas“ (2013)). Sukūrė animacinių filmų, svarbesni: „Medis“ (1983), „Mįslė“ (1984), „Rytoj, 11 val. ryto“ (1985), „Sezamai, atsiverk“ (2001), „Auksinio miesto riteriai“ (2003), „Čipolino nuotykiai“ (2006), „Edeno sodai“ (2008), „Kartoninės dėžės pasakos“ (2009). Iliustravo knygų, apipavidalino spektaklių. Kūrinių turi Lietuvos dailės muziejus, MO muziejus Vilniuje.

## Šaltiniai
Brendalizmas

**Brendalizmas** (nuo  'ženklas' + *vandalism* 'vandalizmas') – antireklaminis judėjimas, raginantis dideles korporacijas ir valstybes atsisakyti veidmainystės.

## Istorija
Oficialiai susiformavo 2012 m. liepos mėn. Londone, kai 26 britų menininkai surengė „antrinės reklamos“ kampaniją, kurios metu plakatais padengė skelbimų lentas penkiuose Anglijos miestuose.

2014 m. gegužės mėn. 40 brendalizmo aktyvistų sukeitė 365 vienspalvių lauko reklamų 10 Jungtinės Karalystės miestuose, autobusų stotelėse ir kitur. Plakatai buvo skirti išprovokuoti priešiškumą reklamai.

## Šaltiniai

## Nuorodos
* Oficialus tinklapis
Humban-numena

**Humban-numena** – Elamo karalius, sostą paveldėjęs iš tėvo Atar-kitaho (~1275 m. pr. m. e.). Karaliaus Šilhak-Inšušinako įraše minima, kad buvo karaliaus Untaš-Napirišos tėvas.

Manoma, kad Humban-numena išplėtė valdomą teritoriją į rytus ir pietus, prijungdamas Lijaną. Aptikta šiam valdovui priskiriamų įrašų, kuriuose minima, kad jam valdant vyko statybos Lijano Humbano ir Kiririšos šventvietėje. Vėlesnių laikų įraše minima, jog Sūzuose šis valdovas pastatydino dievo Inšušinako šventyklą. Be to, Humban-numena pavaizduotas besimeldžiantis už savo valdžią ir dvi moteris (veikiausiai motiną ir žmoną).

## Šaltiniai
Microsoft Flight Simulator (2020)

**Microsoft Flight Simulator** (dar vadinamas **Microsoft Flight Simulator 2020**) – lėktuvų valdymo simuliatorius, išleistas 2020 m. rugpjūčio 18 d. Tai yra vienuolikta „Microsoft Flight Simulator“ serijos dalis ir pirmoji pagrindinė dalis po 2006 m. „Microsoft Flight Simulator X“.

Šioje dalyje pilnai simuliuojamas visos Žemės paviršiaus žemėlapis, naudojant „Bing Maps“ sistemas. Trimačiai objektai simuliuojami „Microsoft Azure“ programa.

Iš viso simuliatoriuje yra apie 2 milijonai miestų ir kaimų, 1,5 milijardo pastatų ir 37 000 realių oro uostų. Visa aplinka gali būti atsisiunčiama realiuoju laiku skrendant arba atsisiųsta iš anksto. Iš viso simuliatorius generuoja virš 2 petabaitų informacijos.

Dėl realių oro sąlygų atvaizdavimo galimybių simuliatorius žaidime leidžia tiesiogiai matyti audras, viesulus ar uraganus.

2024 m. birželio mėnesį unikalių šio simuliatoriaus vartotojų skaičius perkopė 15 milijonų.

2023 m. birželio 11 d. buvo pranešta, kad 2024 m. lapkričio 19 d. pasirodys naujausia serijos dalis „Microsoft Flight Simulator 2024“. Šioje dalyje bus pridėtos misijos, karjeros režimas ir kiti patobulinimai.

## Nuorodos
* Oficiali svetainė

## Šaltiniai
FC Stade Lausanne-Ouchy

**Football Club Stade Lausanne Ouchy** – Šveicarijos futbolo klubas iš Lozanos.

## Istorija
Klubas įkurtas 2001 m., kai susijungė *FC Stade Lausanne* ir *FC Ouchy Olympic*.

2023–2024 m. debiutavo stipriausiame šalies futbolo divizione – Swiss Super League, tačiau liko paskutinėje vietoje taro dvylikos dalyvių ir iškrito į žemesnį divizioną.

## Sezonai
; Pastarųjų metų sezonai

|}

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Išnašos

## Nuorodos
* Klubo oficiali svetainė (prancūziškai)
* Instagram paskyra
* SOCCERWAY
* FLASHSCORE
* Transfermarkt
* Globalsportsarchive
Šveicarijos futbolas 2020–2021 m.

**[[Šveicarija|Šveicarijos]] futbolo varžybos [[2020]]–[[2021]] m.**
*  prasidėjo 2020 m. rugsėjo 19 d., baigėsi 2021 m. gegužę.
* s turnyras prasidėjo 2020 m. rudenį, finalas įvyko 2021 m. gegužės 24 d.

## 2020–2021 m. Super League
* **[[Šveicarijos Superlyga]]** – aukščiausioji futbolo lyga.
* Dalyvavo 10 komandų.
* Čempionais tapo Young Boys.

### Galutinė lentelė

* FC Vaduz liko paskutiniai, dešimtoje vietoje, ir iškrito į žemesnį divizioną.
* FC Sion dėl išlikimo kovojo pereinamosiose rungtynėse. Nugalėjo varžovus ir išsaugojo vietą Superlygoje.

### Pereinamosios rungtynės
* Pereinamosiose rungtynėse dėl išlikimo Superlygoje kovojo FC Sion ir žemesniojo diviziono FC Thun.
* FC Sion nugalėjo bendru dviejų rungtynių rezultatu 6:4 ir išsaugojo teisę žaisti 2021/22 m. Superlygoje.

## 2020–2021 m. Challenge League
* Grasshopper Club Zürich tapo nugalėtojais. Jie pateko į Superlygą.
* FC Thun liko antroje vietoje. Dėl patekimo į Superlygą varžėsi su FC Sion. Pralaimėjo pereinamųjų rungtynių ciklą ir į Superlygą nepateko.

### Galutinė lentelė

## 2020–2021 m. [[Šveicarijos futbolo taurė]]
* **[[Šveicarijos futbolo taurė]]** – pagrindinis futbolo taurės turnyras Šveicarijoje.
### Finalas
* Finalo rungtynės įvyko 2021 m. gegužės 24 d.
----

* **[[FC Luzern]] nugalėjo varžovus rezultatu 3:1 ir iškovojo trofėjų.**
----

## Išnašos

## Nuorodos
* RSSSF duomenų bazė
: Šveicarijos futbolo rezultatai pagal RSSSF
: RSSSF čempionai ir sezonai
: Taurės turnyrų istorija
* Soccerway duomenų bazė
: 2020/21 Superlyga
: Taurės finalo rungtynės
Belindžamas

**Belindžamas** () – kaimas Nortumberlande, į šiaurės vakarus nuo Niukaslo prie Taino. Kaimas yra Heršo upelio ir Šiaurės Taino upės santakoje.

## Ypatybės

Belindžamas žymus tuo, jog yra viena iš „Pennine Way“ nacionalinio pažintinio tako sustojimo vietų. Netoli kaimo yra Heršo krioklys.

„Hexham Courant“ – vietinis kaimo laikraštis. Taip pat Belindžame yra 18-kos duobučių golfo aikštynas, įkurtas 1893 m.

Belindžame yra įkurtas Belindžamo paveldo centras, kuriame eksponuojamos nuolatinės parodos apie pro Belindžamą ėjusią „Border Counties Railway“ geležinkelio liniją, plėšikus, siautusius palei Anglijos-Škotijos pasienį, kalnakasybą, ūkininkavimą, taip pat eksponuojami vietinio fotografo V P Koljerio darbai bei atkurta „Stannersburn“ kalvė, veikusi nuo pat 1830 m. iki 1970 m. Taip pat centre yra sukauptas archyvas apie vietines šeimas. Čia taip pat rengiamos specialios parodos, turinčios istorinę ir meninę reikšmę, vyksta poetų, pasakotojų, muzikantų ir šokėjų pasirodymai.

## Šv. Katberto bažnyčia
XIII a. pastatyta Šv. Katberto bažnyčia yra įtraukta į Jungtinės Karalystės paveldo I laipsnio sąrašą. Bažnyčia dėl savo akmeninio cilindrinio skliauto, kuris dengia centrinę navą ir pietinį transeptą, yra dažnai apibūdinama kaip „beveik unikali Anglijoje“. Benediktinų vienuolis Reginaldas iš Daramo, gyvenęs XII a., aprašė tris Šv. Katberto stebuklus, įvykusius Belindžame.

Šalia bažnyčios yra Šv. Katberto šulinys.

Nuo 1735 m. Belindžamo parapijos pastoriai buvo globojami „Grinvičo ligoninės“ valdytojų. Valdytojai nusprendė, jog pastoriai privalo būti Oksfordo arba Kembridžo universitetų absolventai ir karinių jūrų pajėgų kapelionai.

## Žymūs pastatai
Belindžamo tiltas, pastatytas 1834 m., taip pat yra įtrauktas į Jungtinės karalystės paveldo sąrašą. Tiltas kerta Šiaurės Tainą.

Netoli Belindžamo esančiame „Hole“ ūkyje yra XVI a. „Hole Bastle“ – įtvirtintas ūkinis pastatas, skirtas apsiginti nuo pasienio plėšikų.

## Sportas
Kaimo futbolo komanda varžosi Tainsaido mėgėjų lygos pirmajame divizione.

## Šaltiniai